Menteri Awang Abdullah unjal napas landhung. Dheweke ngudarasa, manungsa pancen titah sing kebak panggantha. Gusti Maha Kuwasa, nitahake jagad saisine kan­thi sampurna, prasasat kewan cilik-cilik ka­ya gurem wae dititahake kanthi ngedab-edabi. Sadurunge nitahake sakabehe tumi­tah, luwih dhisik Gusti nitahake papan kang­go titah kuwi mau, yakuwi bumi. Kaya-kaya ora ana pedhote kalamun ngrembug bab sangkan paraning dumadi.